สวัสดีครับ คือผมแปรงฟันแล้วรู้สึกเจ็บเหงือกครับ พอไปดูก็คือเป็นแผลครับ แล้วมันก็ดูบวมๆนิดหน่อยครับ
สวัสดีค่ะ อาการเจ็บเหงือก มีแผล เหงือกบวม อาจเกิดจาก- เป็นแผลร้อนใน จะเป็นแผลขนาดเล็กและตื้น มีสีเหลืองหรือขาว รอบๆ แผลจะมีอาการบวมแดง ดังนั้น หากเป้นแผลร้อนในที่เหงือก ก็จะทำให้มีอาการเจ็บและเหงือกบวมได้- การอักเสบของเหงือก โดยเกิดจากเศษอาหารที่ติดไปยังซอกเหงือก เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา ซึ่งจะทำให้มีอาการปวดและบวม แต่ไม่น่าทำให้เกิดเป็นแผล- เป็นฟันคุดที่โผล่ไม่พ้นเหงือก ทำให้หงือกดูบวมขึ้นมาได้- เป็นมะเร็ง ซึ่งจะทำให้เกิดแผลขึ้นมาได้ และมีอาการเจ็บ ปวด แต่พบได้น้อยมากในคนอายุน้อยหากเพิ่งเป็นวันนี้หรือไม่กี่วัน แนะนำควรสังเกตอาการไปก่อน ทั้งนี้ หากเห็นแผลชัดเจน และมีเพียง 1 แผล ก็น่าจะเป็นแผลร้อนในได้ ซึ่งก็จะหายไปได้เองภายใน 1-2 สัปดาห์ ในระหว่างนี้ ก็ควรบ้วนปากด้วยน้ำผสมเกลือบ่อยๆ (ใช้เกลือแกงผสมกับน้ำสะอาด) และควรแปรงให้สะอาดทุกครั้งหลังทานอาหารทุกมื้อ ไม่ใช้ยาสีฟันที่แสบปาก งดการใช้น้ำย่บ้วนปากไปก่อน ใช้ไหมขัดฟันอย่างน้อยวันละ 1 ครั้ง ไม่ทานอาหารรสจัด อาหารเผ็ด อาหารที่ร้อนจัด เป็นต้น หากอาการไม่หายไป ยังเห็นแผลชัด หรือเหงือกบวมมากขึ้น ก็ควรไปพบแพทย์หรือทันตแพทย์เพื่อตรวจวินิจฉัยค่ะ